Source: https://www.riigiteataja.ee/akt/420062018012
Timestamp: 2020-06-04 02:45:24+00:00
Document Index: 4735102

Matched Legal Cases: ['§ 4', '§ 5', '§ 6', '§ 7', '§ 8', '§ 9', '§ 10', '§ 6', '§ 42', '§ 1', '§ 16', '§ 2', '§ 4', '§ 5', '§ 6', '§ 7', '§ 8', '§ 9', '§ 10']

Puuetega inimeste eluaseme füüsilise kohandamine – Riigi Teataja
Puuetega inimeste eluaseme füüsilise kohandamine
Puuetega inimeste eluaseme füüsilise kohandamine - sisukord
§ 4 Abikõlbulikud kulud
§ 5 Toetust saama õigustatud isikud
§ 6 Hüvitamise tingimused
§ 7 Hüvituse taotlemine ja menetlemine
§ 8 Kulu hüvitamine
§ 9 Lepingu sõlmimine, kohanduse elluviimine ja hüvitise väljamaksmine
§ 10 Teavitamine
RT IV, 20.06.2018, 12
Vastu võetud 15.06.2018 nr 9
Määrus kehtestatakse kohaliku omavalitsuse korralduse seaduse § 6 lg 1, sotsiaalhoolekande seaduse § 42 lg 1, sotsiaalkaitseministri 26.02.2018. a määruse nr 4 „Puuetega inimeste eluaseme füüsiline kohandamine“ ja Haapsalu Linnavolikogu 26.01.2018. a määrusest nr 12 „Sotsiaalteenuste osutamise üldine kord“ § 1 lg 3, § 16 lg 2 alusel.
(1) Käesolev määrus sätestab hüvitise määramise tingimused ja korra puudega inimese kasutuses oleva eluruumi kohandamiseks „Ühtekuuluvuspoliitika fondide rakenduskava 2014–2020“ prioriteetse suuna 2 „Sotsiaalse kaasatuse suurendamine“ meetme 2.5 „Hoolekande taristu arendamine, keskkonna kohandamine puuetega inimeste vajadustele vastavaks“ tegevuse 2.5.2 „Puuetega inimeste eluaseme füüsiline kohandamine“ (edaspidi meede) raames.
(2) Käesolev kord reguleerib eluruumi kohandamise kulu hüvitamist Haapsalu linnas.
(3) Hüvitamise eesmärk on soodustada puudega isiku iseseisvat toimetulekut ja vähendada või leevendada puudest tingitud raskusi eluruumi sisenemisel, eluruumis liikumisel ja enesega toimetulekul.
(4) Ühe kohanduse saaja jaoks antakse meetme tegevusest toetust üks kord.
(5) Toetus makstakse välja Euroopa Regionaalarengu Fondi meetme raames saadud toetuse vahenditest maksimaalselt 85% abikõlbulike kulude maksumusest ja 15% kohaliku omavalitsuse ja/või taotleja vahenditest.
1) kohandatav eluruum – ruum või ruumide kogum, sealhulgas abiruumid, mis on ette nähtud aastaringseks elamiseks ning on kohanduse saaja rahvastikuregistrijärgne ja tegelik elukoht või kohaliku omavalitsuse omandis olev eluruum, mis antakse üürilepingu alusel puudega inimese kasutusse (v.a varjupaigateenuse ja turvakoduteenuse asukoht);
3) puue – puue puuetega inimeste sotsiaaltoetuste seaduse § 2 lõike 1 tähenduses;
4) kohanduse saaja – inimene, kelle eluruume kohandatakse tema puudest tuleneva erivajaduse tõttu;
7) hügieenitoimingud – pesemis- ja tualetitoimingud.
Käesoleva korra alusel toetatakse kohanduse saaja eluruumi kohandamist:
1) liikuvusega seotud toimingute parandamiseks, sealhulgas eluruumi sissepääsu, hoone välisukse ja eluruumi vahelise käigutee, hoone ja selle territooriumile sissepääsu või piirde kohandamist;
§ 4. Abikõlbulikud kulud
(1) Abikõlblikud kulud:
2) projektijuhtimise ja ehitusjärelevalve kulud;
4) ehitustöö käigus ehitisse paigaldatavate seadmete kulud;
7) puudega inimese erivajadusest tuleneva statsionaarse mööbli ja inventari kulud;
8) sotsiaalkaitseministri 21. detsembri 2015. a määruse nr 74 „Abivahendite loetelu, abivahendite eest tasu maksmise kohustuse riigi poolt ülevõtmise otsustamise ja erandite tegemise tingimused ja kord ning abivahendi kaardi andmed“ alusel toetatavad statsionaarsete abivahendite kulud juhul, kui abivahendite paigaldamine on osa ehitustöödest ning nende eest ei ole määruse alusel vahendeid eraldatud.
(2) Käesoleva paragrahvi lõikes 1 nimetatud kulude abikõlbliku osa määramist ei mõjuta kohanduse kasutamine teiste pereliikmete või maja elanike poolt.
§ 5. Toetust saama õigustatud isikud
Eluruumi kohandamise kulu hüvitatakse raske või sügava liikumispuudega isikule, kelle elukoht rahvastikuregistri andmetel on Haapsalu linnas ning kohandatav eluruum asub Haapsalu linna haldusterritooriumil.
§ 6. Hüvitamise tingimused
(1) Kulu hüvitatakse juhul kui eluruumi kohandamise tulemusel:
2) väheneb tunduvalt taotleja vajadus kõrvalabi järele liikumisel, hügieenitoimingutes, köögitoimingutes, turvalisuse tagamisel ja suhtlemisel;
3) kõrvalabi vajaduse rahuldamine teenuste või muu abiga ei ole võimalik või otstarbekas.
(2) Kulu ei hüvitata, kui:
1) Eluruumi soovitud viisil kohandamine ei lähtu taotleja vajadustest;
2) Eluruumi kasutusleping on vähem kui 5 aastat või tehnilisest seisukorrast tulenevalt;
3) taotleja või tema esindaja ei võimalda taotluse asjaolusid kontrollida.
§ 7. Hüvituse taotlemine ja menetlemine
(1) Taotleja või tema seaduslik esindaja esitab Haapsalu Linnavalitsusele kirjaliku taotluse, milles:
1) märgib taotleja isikuandmed ja kontaktandmed;
2) annab loa isikuandmete töötlemiseks;
3) märgib kohandatava eluruumi aadressi;
4) põhjendab eluruumi kohandamise vajadust ja kohanduse kirjelduse;
5) esitab andmed eluruumi kasutamise õiguse kohta ja juhul kui taotleja ei ole eluruumi omanik, omaniku kirjaliku loa kohanduseks;
6) esitab korteriühistu nõusoleku, kui eluruumi kohandamisega seonduvad tööd teostatakse väljaspool eluruumi;
7) esitab puude määramise dokumendid;
8) kinnitab esitatud andmete õigsust;
9) Kui teenusele, asjale või ehitustööle ei ole kehtestatud standardiseeritud ühikuhinda, esitab töö ja materjali hinnapakkumise. Kui teenuse, asja või ehitustöö eeldatav maksumus ilma käibemaksuta on 5000 eurot või rohkem ning tellija on kohanduse saaja, tuleb võtta vähemalt kaks hinnapakkumust.
(2) Linnavalitsuse sotsiaaltöötaja hindab taotluse põhjendatust ja taotlusele lisatud dokumente, viies läbi kodukülastuse ja vajadusel hangib lisainformatsiooni. Hindamisel võetakse arvesse isikule koostatud muid olemasolevaid dokumente ja hinnanguid ning vajadusel teiste spetsialistide hinnanguid. Lisaks kaalub kohanduse vajalikkust, sobivust ning töö ja materjali hinnapakkumisi.
(3) Andmete esitamisest keeldumisel, ettenähtud tähtajaks esitamata jätmisel või valeandmete esitamisel jäetakse taotlus läbi vaatamata.
§ 8. Kulu hüvitamine
(1) Sotsiaaltöötaja teeb sotsiaalkomisjonile ettepaneku kulu hüvitamiseks või sellest keeldumiseks. Sotsiaalkomisjoni otsuses märgitakse kulu hüvitamise suurus, toetuse kasutamise ja kohanduse tegemise tähtaeg.
(2) Toetuse määramisel arvestatakse kohanduse põhjendatust, olulisust ja üksi elava taotleja või temaga koos elava perekonna sissetulekuid.
(3) Sotsiaalkomisjon koostab prioriteetsuse alusel toetuse saajate nimekirja. Kulu hüvitamisel eelistatakse esmajärjekorras suurema abivajadusega taotlejaid.
(4) Toetuse suurus määratakse tegelike kulude alusel, aga mitte rohkem kui standardiseeritud ühikuhindade alusel vastavalt Sotsiaalkaitseministri 26. veebruari 2018. a määruse nr 4 „Puuetega inimeste eluaseme füüsiline kohandamine“ Lisale 1.
(5) Taotluse võib osaliselt rahuldada, kui projekti eesmärgid, tulemused või väljundid on saavutatavad ka taotletust väiksema toetuse summaga.
(6) Eluruumi kohandamise kulu hüvitamise otsus kinnitatakse linnavalitsuse korraldusega.
(7) Eluruumi kohandamise kulu hüvitamise keeldumise otsuse teeb sotsiaalkomisjon ja isikut teavitatakse otsusest kirjalikult.
§ 9. Lepingu sõlmimine, kohanduse elluviimine ja hüvitise väljamaksmine
(1) Kohanduse elluviimise eest vastutab ja selleks vajalike tööde teostamise korraldab taotleja.
(2) Taotluse rahuldamise otsuse tegemise järel on taotleja kohustatud sõlmima linnavalitsusega kirjaliku lepingu. Kui taotleja ei sõlmi kahe kuu jooksul, arvates toetuse eraldamise otsuse kätte saamisest lepingut, loetakse taotleja toetusest loobunuks.
(3) Lepingus sätestatakse vähemalt:
2) osapoolte rahalised kohustused (muuhulgas kas toetus makstakse välja taotlejale või kohandustöid teostavale isikule, samuti vahe- ja/või lõpparuande esitamises, tööde ja väljamaksete tähtaegades jm);
4) linnavalitsuse õigused toetuse sihipärase kasutamise kontrollimisel,
(4) Toetuse kasutamise aeg on kuni 12 kuud taotluse rahuldamise otsusest. Mõjuval põhjusel võidakse vallavalitsuse ja taotleja vahelises lepingus leppida kokku pikemas tähtajas.
1) kontrollib eluruumi kohandamiseks tehtud tööd ja kuludokumentide vastavust sellele ning koostab kontrollakti;
2) korraldab hüvitise väljamaksmise lepingus näidatud arvelduskontole.
(6) Hüvitis on õigus jätta väljamaksmata, kui
1) toetuse taotlemisel on esitatud valeandmeid;
2) toetuse saaja ei esita määratud tähtajaks tööde tegemise kohta käesoleva paragrahvi lõike 5 punktis 1 nimetatud dokumente;
3) eluruumis ei ole tehtud kokkulepitud kohandust.
(7) Kohandusega seotud dokumente säilitatakse vastavalt Haapsalu linna asjaajamiskorrale.
§ 10. Teavitamine
Linnavalitsus teavitab hüvitise taotlemise korrast ja meetme taotlusvoorust linnavalitsuse kodulehe kaudu.